हेंगचुन

हेंगचुन ताइवान के पिंगटुंग काउंटी में हेंगचुन प्रायद्वीप के दक्षिणी सिरे पर स्थित एक नगर आबादी है। यह ताइवान का सबसे दक्षिणी बस्ती है। पिंगटुंग काउंटी के दक्षिणी भाग में हेंगचुन ही एकमात्र शहरी बस्ती है। हेंगचुन का भूमि क्षेत्र 136.76 कि॰मी॰ (52.80 वर्ग मील) है और दिसंबर 2014 के जनगणना के अनुसार इसकी आबादी 30,859 है।

हेंगचुन शहर ताइवान के सबसे दक्षिणी राष्ट्रीय उद्यान केंटिंग राष्ट्रीय उद्यान का प्रवेश द्वार है। प्राचीन समुद्र तटों और एक जीवंत पर्यटन उद्योग के साथ हेंगचुन क्षेत्र अक्सर स्थानीय पर्यटन आकर्षणों की तुलना में अधिक यात्रियों को आकर्षित करता है। यह शहर कभी पूरी तरह से एक दीवार से घिरा हुआ था पर अब लगभग आधी दीवार बनी हुई है, साथ ही साथ शहर के चार फाटक भी है।

2008 की ताइवान की फिल्म केप नंबर 77 Reflections on Cape No. 7  जो ताइवान के फिल्म इतिहास में सबसे ज्यादा कमाई करने वाली फिल्म है, उसके निर्माण में हेंगचुन शहर की विशेष भूमिका रही है।

हेंगचुन में मनाया जाने वाला लोक संगीत समारोह भी वैश्विक स्तर पर उल्लेखनीय है।

नामकरण
हेंगचुन का क्षेत्र डच के यहाँ पर "लोंकजौव" के नाम से जाना जाता था। रिकार्ड में इसके कई अन्य वैकल्पिक नाम भी मिलते हैं, जैसे लिआंगकिआउ, लॉन्ग-किआउ, लॉन्गकियाउ, लोन्कजौ, लोन्कजौ, लोन्कियाउ, लोन्कियाउ, लोन्कजौव और लोन्कक्विउव। हेंगचुन नाम पाइवान लोगों की पाइवान भाषा से लिया गया है, जो 18 वीं शताब्दी के दौरान हान चीनी के उपनिवेशीकरण से पहले इस क्षेत्र में रहते थें।

वायसराय शेन बाओज़ेन ने ताइवान द्वीप के अपने 1875 के निरीक्षण के दौरान यहाँ के उन्नत जलवायु का उल्लेख किया, जिसमें क्षेत्र की फसलें "हरी और समृद्ध" साल भर रहती थीं। उन्होंने जाने से पहले क्षेत्र को हेंगचुन ("ऑलवेज स्प्रिंग") कहना शुरू किया और यह नाम तब से बना हुआ है। जापानी शासन के तहत इसी नाम के जापानी उच्चारण से क्षेत्र को "कोशुन" के नाम से भी जाना जाता था।Governor-General of Taiwan (1931–1932). "hêng-chhun (恒春)". In Ogawa Naoyoshi (ed.). 臺日大辭典 [Taiwanese-Japanese Dictionary]. (in Japanese and Hokkien). 2. Taihoku: 同府 [Dōfu]. p. 632. OCLC 25747241.

सन्दर्भ

श्रेणी:ताइवान का भूगोल
श्रेणी:ताइवान के नगर